open-index/open-wikipedia-markdown huggingface dataset:
עונת 1946/1947 בפוטבול ליג

**עונת 1946/1947** הייתה העונה ה-48 של הפוטבול ליג שהיא הייתה הליגה האנגלית הבכירה בכדורגל. העונה החלה ב-31 באוגוסט 1946 והסתיימה ב-14 ביוני 1947. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. זו הייתה העונה הראשונה לאחר סיום מלחמת העולם השנייה.

הליגה הבכירה כללה 22 קבוצות. לא היה שינוי לעומת העונה הקודמת שהופסקה בעקבות תחילת המלחמה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול זכתה באליפות בפעם החמישית בתולדות המועדון.   

בסוף העונה לליגת משנה ירדו ברנטפורד ולידס יונייטד. במקומן לליגה הבכירה עלו מנצ'סטר סיטי וברנלי.

## כדורגלנים מצטיינים
דניס וסטקוד מוולברהמפטון וונדררס כבש 38 שערים וזכה בתואר מלך השערים

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1946
קטגוריה:תחרויות כדורגל ב-1947
קטגוריה:עונות בפוטבול ליג
קטגוריה:1946 בממלכה המאוחדת
קטגוריה:1947 בממלכה המאוחדת
אורי בן ארי (כדורסלן)

**אורי בן ארי** (נולד ב-17 באוגוסט 1954) הוא כדורסלן עבר ישראלי ואיש עסקים בתעשיית ההייטק.

## קריירה
אורי בן ארי החל את הקריירה בעונת 1971/1972 במכבי רמת גן. הוא שיחק בשורותיה 13 עונות רצופות, קלע במסגרתה 3566 נקודות, והוא נחשב לשני בדירוג הקלעים של הקבוצה בכל הזמנים, לאחר דורון ג'מצ'י. בעונת 1984/1985 הצטרף ליריבה העירונית הפועל רמת גן במסגרתה שיחק 3 עונות. סך הכל קלע 4135 נקודות בליגה הלאומית. בן ארי שיחק גם במכבי חדרה מהליגה הארצית.

בן ארי שיחק בנבחרות ישראל השונות. בשנת 1972 הוא ייצג את נבחרת הנוער של ישראל באליפות אירופה שהתקיימה ביוגוסלביה, לצידם של מיקי ברקוביץ, מוטי ארואסטי, שוקי שוורץ, ואביגדור מוסקוביץ'. הנבחרת הגיעה למקום הרביעי. בשנת 1979 שיחק במסגרת נבחרת ישראל הבוגרת וזכה במסגרתה במדליית כסף, לאחר הפסד בגמר לברית המועצות.

## לאחר פרישתו ממשחק
בן ארי הוא יזם, יועץ ומשמש בתפקידים בכירים בתעשיית ההייטק. הוא בעל תואר ראשון בכלכלה ותואר שני במנהל עסקים מאוניברסיטת תל אביב.
הוא שימש בתפקיד סמנכ"ל שיווק בחברת אינטרנט זהב ובשנת 2000 מונה לתפקיד מנכ"ל חברת הבת אינטרנט זהב אינטרנשיונל. בשנים 2001–2007 שימש כסגן נשיא לשיווק גלובלי בחברת נס טכנולוגיות. בשנת 2008 מונה לתפקיד יו"ר חברת קווינקו ומנכ"ל חברת הבת QLI העוסקת בהפעלת בתי מלון ובתי קזינו. משנת 2007 משמש כמנכ"ל חברת יו. בי. איי ונצ'ורס העוסקת בייעוץ לחברות בינלאומיות בתחומי טכנולוגיה.

בשנת 2006 ייסד עם אנשי עסקים נוספים את קרן אתנה העוסקת בהעצמת מורים וקידום מעמדם, והוא משמש כנשיא הקרן. פעילות הליבה של הקרן היא חלוקת מחשבים ניידים למורים, על מנת לשפר את איכות ההוראה.

## קישורים חיצוניים

* פרופיל השחקן, אתר המנהלת
* 
* 
* 

## הערות שוליים

קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני הפועל רמת גן
קטגוריה:בוגרי אוניברסיטת תל אביב
קטגוריה:כדורסלני נבחרת ישראל
קטגוריה:ישראלים שנולדו ב-1954
אבן דנאן

**אבן דנאן** היא משפחה יהודית שמקרבה יצאו אישים נודעים בספרד, צפון אפריקה וישראל.

קטגוריה:משפחות יהודיות
שרדרמן שולט

**שרדרמן שולט** (באנגלית: **Shredderman Rules**, תרגום מילולי: חוקי שרדרמן) הוא סרט טלוויזיה אמריקאי מסוג קומדיית נעורים, סרט הטלוויזיה הראשון ששודר בערוץ ניקלודיאון. הוא שודר בו ב-9 ביוני 2007 והיו לו 3.9 מיליון צופים. הסרט מבוסס על סדרת ספרים בשם זה.

בסרט מככב דבון ורקהייזר (הידוע בין היתר בכיכוב "מדריך ההישרדות של נד") בדמות "נולן בירד", תלמיד כיתה ח' ביישן ובעל דמיון מפותח. בסרט מוצג תלמיד בשם "באבא" (אנדרו קלאדוול) המרבה להציק לחבריו, נולן מחביא מצלמה ומצלם את באבא בסצנות מביכות וסצנות בהם הוא מעולל מעשי קונדס בסתר, מקים אתר אינטרנט החושף את מעלליו של באבא ולועג לו, תחת השם הבדוי "שרדרמן". התלמידים אינם יודעים מי הדמות העומדת מאחורי שרדרמן המסתורי אך המורה עולה על זהותו ומחזק אותו. אביו של באבא, בוב (דניאל רובק) עובד בתעשיית ביוב ורוצה להפוך את האגם של העיר לאגן ביוב. באמצעות "מטוסים על שלט" ובעזרת יצירתיותו מצליח נולן להרוס את תוכניתו, במהלך כנס הפתיחה וחתימת התוכנית במעמד ראש העיר, שזוכה למחאה נרחבת. לבסוף הכנס איבד את הסדר וראש העיר מבטל את חתימתו, המנהלת (מינדי סטרלינג) שתמכה בבוב לבסוף מפוטרת. הסרט תורגם לעברית באמצעות כתוביות.

## קישורים חיצוניים
* 

קטגוריה:סרטי טלוויזיה אמריקאיים
קטגוריה:סרטי 2007
קטגוריה:סרטי דרמה אמריקאיים
קטגוריה:סרטי נעורים אמריקאיים
קטגוריה:סרטים על חינוך והוראה
אבן וירגה

**אבן וירגה** הייתה משפחה יהודית ממוצא ספרדי שבניה התפרסמו במשך כמה דורות.

קטגוריה:משפחות יהודיות
אריך ס. גרואן

**אריך סטיבן גרואן** (בגרמנית: **Erich Stephen Gruen**; נולד במאי 1935) הוא היסטוריון אמריקאי יליד אוסטריה. גרואן הוא פרופסור להיסטוריה של יוון ורומא, ולימד במשרה מלאה באוניברסיטת קליפורניה בברקלי בין השנים 1966–2008.

## ביוגרפיה
גרואן נולד בווינה בירת אוסטריה במאי 1935. הוא קיבל תואר ראשון מאוניברסיטת קולומביה ואוניברסיטת אוקספורד ותואר דוקטורט מאוניברסיטת הרווארד ב-1964. הוא גם קיבל את מלגת רודז היוקרתית. ב-1966 החל ללמד באוניברסיטת קליפורניה בברקלי. ב-1968 יצא לאור ספרו הראשון העוסק בפוליטיקה ובתי המשפט ברומא העתיקה. מחקריו הבאים התמקדו בעיקר ברפובליקה הרומית המאוחרת. ב-1974 יצא לאור ספרו המפורסם ביותר: "הדור האחרון של הרפובליקה הרומית" . ספר זה נחשב לעיתים בתור תשובה לספרו של רונלד סיים "המהפכה הרומית". מסקנתו של סיים הייתה שהמבנה של הרפובליקה והסנאט לא היו מתאימים לצורכי השלטון הרומי, וכי אוגוסטוס שהפך את רומא מרפובליקה לקיסרות, פשוט ניסה לנקוט בצעדים הנחוצים על מנת להשיב את חיי הציבור לתקנם. גרואן לעומת זאת סבור שהרפובליקה לא הייתה בהכרח במצב של ריקבון והתפוררות הדרגתית כפי שסיים טען, והיא יכלה בהחלט להמשיך לשרוד עם מוסדותיה המסורתיים ולא נזקקה ל"הצלה" מידי אוגוסטוס.

מחקריו הבאים עסקו בעיקר בעולם ההלניסטי. הוא אף כתב שני ספרים על מעמד היהודים והיהדות בעולם העתיק. במחקריו בנושא זה הוא מצייר דיוקן חיובי של הפזורה היהודית ברומא ובעולם ההלניסטי, וסבור שהיהודים הצליחו לחיות חיים נוחים למדי בגולה מבלי להתפשר על דתם ולהיטמע באוכלוסייה המקומית. ב-1998 קיבל גרואן את "העיטור האוסטרי למדע ואומנות". גרואן פרש מההוראה באוניברסיטת קליפורניה בברקלי ב-2008, אולם הוא עדיין מפקח על עבודות דוקטורט והוא מבוקש מאוד כמרצה אורח. בעבר הוא גם הורה באוניברסיטת הרווארד, אוניברסיטת קולורדו ואוניברסיטת קורנל. לטענתו, הניסיון המרשים ביותר בהוראתו, היה תקופה קצרה בה הרצה  לפני האסירים בכלא סן קוונטין בסוף שנת ה-2000.

## ספריו

### תרגומים לעברית
* אריק ס. גרואן, **גולה: יהודים בין יוונים ורומאים**, תל אביב, אוניברסיטת תל אביב, 2004.

## קישורים חיצוניים
* דף הבית של גרואן באתר אוניברסיטת קליפורניה בברקלי 

## הערות שוליים

קטגוריה:היסטוריונים אמריקאים
קטגוריה:בוגרי אוניברסיטת קולומביה
קטגוריה:בוגרי אוניברסיטת אוקספורד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קליפורניה בברקלי
קטגוריה:אמריקאים שנולדו ב-1935
פיטר גרין (היסטוריון)

**פיטר מוריס גרין** (באנגלית: **Peter Morris Green**; ) היה היסטוריון, סופר, משורר, מבקר ומתרגם בריטי המומחה בתולדות יוון ורומא. היה פרופסור באוניברסיטת טקסס באוסטין, ועבד גם כעיתונאי.

## ביוגרפיה
גרין נולד ב-22 בדצמבר 1924. בזמן מלחמת העולם השנייה התגייס לחיל האוויר המלכותי ולחם במערכה על בורמה. במהלך המלחמה הוא נפגש עם הסופר פול סקוט, אשר מאחר יותר בנה על בסיס דמותו של גרין את דמותו של גאי פרון בסדרת ספריו "The Raj Quartet". לאחר המלחמה למד גרין בטריניטי קולג' של אוניברסיטת קיימברידג', והשלים תואר ראשון בלימודים קלאסיים. הוא עבד כעיתונאי וכסופר. ב-1954 פרסם אוסף של שמונה סיפורים קצרים, וב-1955 החל לכתוב רומנים היסטוריים. בין ספרים אלו ניתן למנות ספר על אלקיביאדס והמלחמה הפלופונסית, על לוקיוס קורנליוס סולה, על סאפפו, על קנת גרהם, על תומאס בראון ועל ג'ון סקלטון.

ב-1963 עבר עם משפחתו ליוון, ב-1966 החל ללמד בקולג' לסטודנטים דוברי אנגלית באתונה, וב-1967 תרגם לאנגלית את ספר הסאטירות של יובנאליס. בהמשך חייו תרגם גם את כתביהם של אובידיוס, אפולוניוס מרודוס, הומרוס וקאטולוס ואף את שירי המשורר היווני המודרני יאניס ריטסוס. הוא החל לפרסם ספרי מחקר על יוון העתיקה, וב-1971 הוזמן ללמד באוניברסיטת טקסס באוסטין. ב-1982 הפך לפרופסור, וב-1997 לפרופסור אמריטוס. ב-1990 פרסם את הספר "מאלכסנדר לאקטיום" (Alexander to Actium) המגולל את ההיסטוריה של העולם ההלניסטי מאלכסנדר הגדול ועד קרב אקטיום שהביא לסיום שליטת בית תלמי במצרים. היה פרופסור נלווה באוניברסיטת איווה, ופרופסור אורח באוניברסיטת פרינסטון ואוניברסיטת מזרח קרוליינה.

אשתו הראשונה הייתה ארכאולוגית של מצרים העתיקה, הוא התגרש ממנה ב-1971 ונישא להיסטוריונית קארין מ. גרין (30 במרץ 1948 – 2 ביולי 2015), שהייתה ראש המחלקה ללימודים קלאסיים באוניברסיטת איווה. גרין המשיך לפרסם שירים, וכן ביקורות על ספרים ב-The New York Review of Books.

## ספריו

## הערות שוליים

קטגוריה:היסטוריונים בריטים
קטגוריה:בוגרי אוניברסיטת קיימברידג'
קטגוריה:סגל אוניברסיטת טקסס באוסטין
קטגוריה:בריטים שנולדו ב-1924
קטגוריה:בריטים שנפטרו ב-2024
קקטה

**קקטה** (בספרדית: **Caquetá**) הוא אחד מ-32 המחוזות של קולומביה. המחוז נמצא בדרום קולומביה והוא גובל במחוזות מטה וגואביארה בצפון, בוואופס במזרח, באמסונאס ובפוטומאיו בדרום, בקאוקה במערב ובווילה בצפון-מערב.

המחוז משתרע על שטח של 88,965 קמ"ר. במחוז מתגוררים כ-490,000 תושבים (הערכה ל-2017). בירת המחוז היא פלורנסיה.

## היסטוריה
בתקופה הפרה-קולומביאנית האזור היה מיושב על ידי שבטי ילידים שונים, בהם שבטי האנדקי, הקריחונה והוויטוטו.

בתקופת השלטון של האימפריה הספרדית החל מהמאה ה-16 לא היו ניסיונות רבים ליצור מושבת באזור בעקבות תנאי המחיה הקשים של יערות הגשם. חלק גדול הניסיונות המעטים שכן נעשו נכשלו בדרך כלל.

לאחר קבלת העצמאות של רפובליקת קולומביה הגדולה בתחילת המאה ה-19 האזור נכלל תחילה בפרובינציית פופאיאן אך כעבור שנים ספורות נכלל במחוז בויאקה. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לטריטוריית קקטה, שבירתה הייתה מוקואה (במחוז פוטומאיו המודרני) ושכללה את כל דרום-מזרח קולומביה המודרנית. ב-1857 הרפובליקה הפכה לפדרלית והטריטוריה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והאזור נכלל במחוז קאוקה.

בסוף המאה ה-19 ובתחילת המאה ה-20 החלה להתפתח באזור תעשייה של הפקת גומי, דבר שתרם להיווסדן של התיישבויות קבע כמו פוארטו ריקו, סן ויסנטה דל קגואן ופלורנסיה. ב-1905 נוסדה האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של קקטה בשטחי המחוז העתידי עם פלורנסיה כבירתה. כעבור שנה האינטנדסיה בוטלה והוחזרה למחוז קאוקה, אך ב-1909 היא הוקמה מחדש. כעבור שנים ספורות שונה מעמדה למעמד דומה יחסית של קומיסריה.

בעשורים שלאחר מכן האזור המשיך להתפתח ביחד עם תעשיית הפקת הגומי ונוסדו בו מספר יישובים חדשים. ב-1950 שונה מעמד הקומיסריה בחזרה לאינטנדנסיה. ב-15 בדצמבר 1981 שודרג מעמד הקומיסריה למחוז.

בסוף המאה ה-20 המחוז הפך לאחד המוקדים של מלחמת האזרחים בקולומביה בין ארגוני גרילה כמו FARC לבין הממשלה הקולומביאנית, וכמו כן צמח בו הסחר בסמים. במסגרת שיחות שלום בשנות ה-90 של המאה ה-20 בהנהגת נשיא קולומביה אנדרס פאסטראנה אראנגו הוחלט ב-1999 להקים אזור מפורז שכלל את הרשות המקומית של סן ויסנטה דל קגואן ביחד עם עוד מספר רשויות מקומיות במחוז מטה. לאחר כישלון השיחות ב-2002 האזור המפורז בוטל. ב-2009 מושל המחוז לואיס פרנסיסקו קואיאר נחטף ונרצח על ידי FARC.

בשנת 2023 התרחשה התרסקות מטוס הססנה 206 בג'ונגל, לאחר חיפושים שנמשכו 40 ימים נמצאו ילדים ששרדו את ההתרסקות.

## כלכלה
כלכלת המחוז מסתמכת בעיקר על גידול מקנה ועל חקלאות, הכוללת בין היתר גידול אורז, בננה, מניהוט, קקאו וקנה סוכר. בנוסף ישנם מצבורי זהב בגדות נהר ז'פורה העובר במחוז שנחצבים באופן לא חוקי על ידי FARC כדי לממן את הארגון. כמו כן המחוז הוא אחד המוקדים העיקריים בקולומביה לגידול צמח הקוקה שממנו מופק הסם קוקאין.

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1981
נופלות על הרגליים

**נופלות על הרגליים** היא סדרת דרמה בלשית ישראלית ששודרה בשנת 2017 בערוץ 2 בהפקת ארצה הפקות במסגרת שידורי קשת. את הסדרה יצרה רותי רודנר, ביימה איילת מנחמי וכיכבו בה מילי אביטל ושני כהן.

## תקציר העלילה
בוקר אחד **דנה ברגר פיין** (מילי אביטל) מגלה שבעלה, חוקר פרטי במקצועו, **אברם "אבי" פיין** נעלם. היא משתפת פעולה עם יד ימינו והחוקרת הראשית במשרד החקירות, **חנית אברמוב** (שני כהן) הקשוחה, הנמרצת והמעשית, אשר מנהלת עם אברם רומן בסתר מדנה. שתיהן יוצאות לחפש את אברם, אשר מתגלה במהלך הדרך כהפכפך, מסתורי ולא צפוי.

## שחקנים
* מילי אביטל – דנה ברגר פיין
* שני כהן – חנית אברמוב
* מיכאל ורשביאק – אמנון ברגר
* עליזה רוזן - גברת אברמוב
* אבי דנגור – רוני פיין
* אמיר טסלר – רועי פיין
* תומר שרון - יקי
* יובל סגל - אברם/אבי
* רות גלר - גרטה

## סקירת סדרה

## פרקים

## קישורים חיצוניים

**ביקורות:**
* 
* 
* 
* 
* 
* 
* 
* 
## הערות שוליים

קטגוריה:סדרות טלוויזיה ישראליות שעלו לשידור בשנת 2017
קטגוריה:קשת: תוכניות וסדרות
קטגוריה:דרמות קומיות ישראליות
קטגוריה:ערוץ 2: תוכניות וסדרות
קטגוריה:סדרות דרמה ישראליות
דוני ין

**דוני ין** (נולד ב-27 ביולי 1963), הידוע גם בשם **ין ג'י-דן** (בסינית: **甄子丹**), הוא שחקן קולנוע, אמן לחימה, במאי, מפיק, כוריאוגרף פעולה ומלחין סיני. לשעבר אלוף העולם בטורניר קונג פו וו-שו. נחשב כיום לאחד מגדולי שחקני הקונג פו.

## ביוגרפיה
נולד לקליסטר ין (Klyster Yen) גרנד-מאסטר באמנויות לחימה סיניות, ולבאוו סים מארק. אחותו היא השחקנית ואמנית הלחימה כריס ין.

ב-1993 נישא לזינג-צ'י לאנג. הזוג התגרש ב-1995 ולהם בן משותף.
ין התחתן בשנית בשנת 2003 עם סיסי וואנג בטורונטו ולהם שני ילדים.

ין נחשב לבין השחקנים האסייתים המרוויחים ביותר. הונו מוערך בכ-50 עד 70 מיליון דולר.

## קריירה
### אמנויות לחימה

ין בא ממשפחה של מומחים לאמנויות לחימה, דוני ין עצמו התאמן מגיל צעיר מאוד. אמו (גראנד מאסטר לאמנויות לחימה סיניות המתמחת בקונג פו, ט'אי צ'י ועוד) החלה ללמד אותו את אמנות הטאי צ'י כשהיה רק בן 4 שנים, במהלך התבגרותו הוא ניסה אמנויות לחימה שונות כגון טאקוונדו. לאחר מכן התרכז באמנויות הקונג פו, בהן קונג פו וו-שו, בה זכה במדליית זהב באליפות הטורניר.

בנוסף לאליפות העולם בוו-שו ין מחזיק בחגורה שחורה בדרגת דאן 6 בטאקוונדו, חגורה שחורה בג'ודו וחגורה סגולה בג'ו ג'יטסו ברזילאי. בנוסף עבר הכשרה של 9 חודשים תחת ייפ צ'אן (- בנו של ייפ מאן) באמנות הלחימה וינג צ'אן קונג פו לצורך סרטו הראשון של ין על חייו של ייפ מאן.

### קולנוע וטלוויזיה
ין השתתף במהלך הקריירה שלו בתפקידים שונים בלמעלה מ-200 הפקות, הכוללים סרטים וסדרות טלוויזיה.
את תפקידו הראשון בתור שחקן גילם בשנת 1984, כשהיה בן 21, בסרט "ט'אי צ'י שיכור" של יואן וו-פינג. הפריצה שלו לעולם הקולנוע הבינלאומי התרחשה בשנת 2008 עם הסרט "ייפ מאן" בו גילם את דמותו של אמן הלחימה הסיני ייפ מאן (מורו של ברוס לי). "ייפ מאן 2" יצא לאקרנים ב-2010, ואחריו הפרק השלישי, "ייפ מאן 3", ב-2015, ברו ין נלחם נגד מייק טייסון. הסרט ה-3 הצליח באופן משמעותי ביחס לקודמיו וגרף לקופות למעלה מ-156 מיליון דולר. הסרט האחרון בסדרה "ייפ מאן 4", משנת 2019, גרף לקופות כ-175 מיליון דולר. הסדרה עומדת על סך הכנסות של 426.2 מיליון דולר, והיא אחת מהסדרות המצליחות ביותר בז'אנר סרטי אמנויות הלחימה.

### פילמוגרפיה נבחרת
* ט'אי צ'י שיכור - 1984
* היו זמנים בסין 2 - 1992
* *Butterfly and Sword* *- 1993*
* קוף הברזל - 1993
* וינג צ'ון - 1994
* בלייד 2 - 2002
* גיבור - 2002
* צוות שנחאי - 2003
* אפקט התאומות - 2003
* אפקט התאומות 2 - 2004
* אס.פי.אל: אזור ההרג - 2005
* פלאש פוינט - 2007
* ייפ מאן (2008)
* הולדתה של הרפובליקה - 2009
* ייפ מאן 2: אגדת המאסטר (2010)
* אגדת האגרוף: שובו של צ'ן ז'ן - 2010
* איש החרבות / דרקון - 2011
* מלך הקופים - 2014
* אייסמן - 2014
* רוצח הקונג פו (2014)
* ייפ מאן 3 (2015)
* נמר דרקון 2: חרב הגורל (2016)
* רוג אחת: סיפור מלחמת הכוכבים (2017)
*  (2017)
* אמנות ההתקפה וההגנה (2017)
* מרדף הדרקון (2017)
* פיי ריאות (2018)
*ייפ מאן 4 (2019)
* מולאן (2020)
*ג'ון וויק 4 (2023)
*התובע (2024)

## קישורים חיצוניים

* כתבה על הסיפור של דוני ין ואמנויות לחימה (בעברית)
* מבחר סרטוני קרבות לחימה מסרטי הקולנוע של דוני ין

קטגוריה:שחקני קולנוע וטלוויזיה סינים
קטגוריה:בודהיסטים
קטגוריה:אמני לחימה בקולנוע
קטגוריה:אמני קונג פו
קטגוריה:אמני לחימה סינים
קטגוריה:פעלולנים
קטגוריה:סינים שנולדו ב-1963
משה ברנר

**משה ברנר** (נולד ב-4 במרץ 1971) הוא כדורסלן עבר ישראלי.

## ביוגרפיה
ברנר גדל בחדרה בשכונת בית אליעזר, והצטרף לקבוצת הבוגרים של מכבי חדרה איתה עלה לליגה הראשונה. בתום עונת 1992/1993 ירדה הקבוצה לליגה השנייה. לאחר מכן עבר למכבי ראשון לציון בה שיחק ארבע עונות, ולאחר מכן שיחק שנתיים במכבי גבעת שמואל והשיג ממוצע של 13.3 נקודות למשחק בשתי העונות. בתום עונת 1998/1999 ירדה גבעת שמואל ליגה, וברנר עבר לשחק במ.כ חיפה. לאחר עונה עלתה גבעת שמואל ליגה, וברנר שב אליה. בעונת 2002/2003 העפילה הקבוצה לגמר גביע המדינה אך הפסידה למכבי תל אביב 96-83. באותה עונה אף הגיעה לחצי גמר הפלייאוף.

בשנת 2005 עבר ברנר באמצע העונה לשחק בליגה הצרפתית השנייה, ובתום העונה בצרפת שב לגבעת שמואל. בתום עונת 2006/2007 ירדה הקבוצה ליגה. ברנר שיחק במסגרתה בליגה השנייה, ועזר לה לשוב לליגת העל. בגיל 37 היה ברנר לשחקן המבוגר ביותר בליגת העל. בעונת 2010/2011 שיחק בקבוצת נעוריו מכבי חדרה בליגה הארצית. לאחר מכן עבר להפועל ג'ת ובעונת 2015/2016 עלה עם הקבוצה לליגה הארצית. בעונת 2016/2017 שיחק בקבוצת ג'ת בליגה הארצית.

נכון לעונת 2023/24 ברנר משחק בקבוצת מכבי קיסריה מליגה א' שרון.

### קריירה בינלאומית
ברנר שיחק בנבחרת העתודה ובשנת 2003 זומן לראשונה לנבחרת ישראל. לקראת אליפות אירופה בכדורסל 2003 שהתקיימה בשוודיה השתתף במשחקי ההכנה, אך נופה לבסוף על ידי המאמן מולי קצורין ולכן הוא לא שותף בטורניר.
הוא ידוע כשחקן עם אחוזי קליעה טובים משלוש, וכשחקן השישי העולה מן הספסל. ב-17 עונות בליגה הראשונה קלע 3067 נקודות ב-390 משחקים.

## קישורים חיצוניים

* פרופיל השחקן, אתר המנהלת

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני מכבי חדרה
קטגוריה:כדורסלני מכבי ראשון לציון
קטגוריה:כדורסלני מכבי גבעת שמואל
קטגוריה:כדורסלני מכבי חיפה
קטגוריה:חדרה: כדורסלנים
קטגוריה:כדורסלנים ישראלים בצרפת
קטגוריה:ישראלים שנולדו ב-1971
מקסוול קורנה

**גנאלי מקסוול קורנה** (בצרפתית: **Gnaly Maxwel Cornet**; נולד ב-27 בספטמבר 1996) הוא כדורגלן צרפתי ממוצא חוף השנהבי המשחק בעמדות הקיצוני והמגן בקבוצת גנואה, בהשאלה מוסטהאם יונייטד ובנבחרת חוף השנהב.

## קריירת מועדונים

קורנה גדל במחלקת הנוער של קבוצת מץ. הוא ערך את הבכורה שלו בליגת המשנה הצרפתית ב-2 באוגוסט 2013.

ב-16 בינואר 2015 קורנה חתם בשורותיה של ליון מהליגה הצרפתית הראשונה. את הופעת הבכורה שלו במדי הקבוצה ערך ב-25 בינואר 2015 בניצחון הבית 0–2 נגד קבוצתו הקודמת, מץ. הוא נכנס כמחליף של אלכסנדר לאקזט שנפצע לאחר 34 דקות.

את שערו הראשון הבקיע ב-23 באוקטובר כשנכנס כמחליף בדקה ה-89 בניצחון 0–3 על טולוז.

ב-29 באוגוסט 2021 חתם לחמש שנים בברנלי.

בעונת הבכורה שלו בפרמייר ליג כבש תשעה שערים ב-26 הופעות, אולם לא הצליח לעזור לקבוצה להישאר בליגה והיא נשרה לצ'מפיונשיפ.

ב-5 באוגוסט 2022 חתם לחמש שנים בווסטהאם יונייטד. ב-14 באוגוסט ערך הופעת בכורה בקבוצה, בהפסד 0–1 לנוטינגהאם פורסט.

ב-30 באוגוסט 2024 הושאל אל סאות'המפטון. במדי הקבוצה ערך 4 הופעות בכל המסגרות. ב-20 בינואר 2025 הושאל לגנואה עד לסוף העונה, השאלה שנמשכה לעונה נוספת.

## נבחרת חוף השנהב
קורנה נולד בחוף השנהב והיגר לצרפת בגיל צעיר. הוא שיחק למען צרפת במסגרות הנוער, אך ב-5 באפריל 2017 הצהיר שהוא רוצה לשחק בנבחרת הבוגרת של חוף השנהב.

ב-4 ביוני 2017 קורנה ערך את הופעת הבכורה שלו בנבחרת חוף השנהב בהפסד 0–5 ל.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:חלוצי כדורגל מחוף השנהב
קטגוריה:כדורגלני מץ
קטגוריה:כדורגלני אולימפיק ליון
קטגוריה:כדורגלני ברנלי
קטגוריה:כדורגלני סאות'המפטון
קטגוריה:כדורגלני גנואה
קטגוריה:כדורגלני נבחרת חוף השנהב
קטגוריה:ספורטאים זרים באנגליה
קטגוריה:ספורטאים זרים באיטליה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני וסטהאם יונייטד
קטגוריה:צרפתים שנולדו ב-1996
מתיאס פינצ'ר

**מתיאס פינצ'ר** (בגרמנית: **Matthias Pintscher**, נולד ב-29 בינואר 1971) הוא מלחין ומנצח גרמני.

## ביוגרפיה
פינצ'ר נולד במארל ובצעירותו למד נגינה בכינור וניצוח. הוא החל את לימודי המוזיקה שלו אצל גיסלהר קלבה ב-1988 בבית הספר הגבוה למוזיקה של דטמולד. ב-1990 הכיר את הנס ורנר הנצה וב-1991 וב-1992 הוזמן לבית הספר הקיץ של הנצה במונטפולצ'אנו, איטליה. מאוחר יותר למד אצל המלחין והחלילן הגרמני מנפרד טרויהן. הוא החזיק במלגת מלחינים צעירים ע"ש דניאל אר לואיס עם תזמורת קליבלנד מ-2000 עד 2002.

באוקטובר 2010 הפך פינצ'ר לאמן הראשון בשיתוף עם התזמורת הסימפונית הסקוטית של ה-BBC.

ביוני 2012, הודיע אנסמבל אנטרקונטמפורן על מינויו של פינצ'ר למנהל המוזיקלי הבא שלו, החל מעונת 2013/14, עם חוזה ראשוני לשלוש שנים. מתיאס פינצ'ר סיים את תפקידו באנסמבל בשנת 2023.

מאז עונת 2014/15 פינצ'ר מונה לתפקיד אמן הבית ברדיו הדני לתקופה של שלוש שנים. הוא משמש כפרופסור לקומפוזיציה בבית הספר ג'וליארד. החל מעונת 2014/15 הוא אמן הבית של אולם הפילהרמונית של קלן.

כמה מיצירותיו התזמורתיות והקוליות בוצעו במקומות כמו קרנגי הול והרויאל אלברט הול.

הקונצ'רטו הכפול לחצוצרה שלו משנת 2012 נוצר בהשראת יצירתו של איגור סטרווינסקי. הוא בוצע לראשונה על ידי תזמורת קליבלנד בפסטיבל לוצרן בשנת 2012. הבכורה בארצות הברית הייתה בקרנגי הול, גם עם תזמורת קליבלנד. הבכורה בבריטניה בוצעה בבניין העירייה של גלאזגו על ידי התזמורת הסימפונית הסקוטית של ה-BBC ב-16 במאי 2013.

ב-21 באוגוסט 2016 ניצח פינצ'ר על יצירתו "הרהורים על נרקיסוס" ועל חלום ליל קיץ של מנדלסון בקונצרט הפרומס של ה-BBC.

במרץ 2023 ניצח פינצ'ר על התזמורת הסימפונית של קנזס סיטי. על בסיס קונצרט זה, התזמורת הודיעה במאי 2023 על מינויו של פינצ'ר למנהל המוזיקלי הבא שלה, החל מעונת 2024–2025, עם חוזה ראשוני של חמש עונות.

פינצ'ר מתגורר בניו יורק מאז 2008.

## קישורים חיצוניים
* 

קטגוריה:מלחינים גרמנים
קטגוריה:מנצחים גרמנים
קטגוריה:גרמנים שנולדו ב-1971
ויליאם מייוויל

**ויליאם מייוויל** (באנגלית: **.William C. Mayville, Jr**) הוא קצין בדימוס בדרגת לוטננט גנרל בצבא ארצות הברית. כיהן כסגן מפקד פיקוד הסייבר של ארצות הברית.

## ביוגרפיה
מייוויל סיים ב-1982 את לימודיו באקדמיה הצבאית של ארצות הברית והתגייס לצבא.

שירת כמפקד מחלקת סיוע, מפקד מחלקה רובאית וסגן מפקד פלוגה בגדוד הראשון של רגימנט הריינג'רס ה-75. לאחר שסיים קורס קציני חי"ר מתקדם שירת כמפקד פלוגה בגדוד הממוכן הראשון ברגימנט החי"ר השביעי של דיוויזיית החי"ר השלישית. שימש שלישי בחטיבה השלישית של הדיוויזיה המוטסת ה-82, וקצין מבצעים של הגדוד השלישי ברגימנט החי"ר המוצנח ה-505 השייך לדיוויזיה. שירת כקצין לוגיסטיקה וסגן מפקד רגימנט הריינג'רס ה-75. פיקד על הגדוד הראשון ברגימנט החי"ר המוצנח ה-504 ולאחר מכן שירת כראש ענף תכנון ואימונים במטה פיקוד המבצעים המיוחדים המשולבים.

ביוני 2002 מונה למפקד חטיבת הצנחנים ה-173 ופיקד עליה במהלך מלחמת עיראק בה ביצעה צניחה מבצעית בצפון עיראק במרץ 2003 והשתתפה בכיבוש כירכוכ. על פועלו עוטר בכוכב הארד עם אות V לאומץ לב. בתפקידו הבא שירת כראש מטה פיקוד דרום אירופה של הצבא, ושל כוח המשימה המשותף 76 במהלך מלחמת אפגניסטן.

שימש סגן מפקד הדיוויזיה המוטסת ה-82 וסגן מפקד כוח המשימה המשותף 82 במהלך הצבתה באפגניסטן, שימש קצין אג"ם של כוח הסיוע הביטחוני הבינלאומי במדינה. שירת כסגן קצין אג"ם וראש ענף תכנון בפיקוד אירופה של ארצות הברית.

בשנים 2011–2013 פיקד על דיוויזיית החי"ר הראשונה. בתקופת פיקודו הוצבה הדיוויזיה באפגניסטן והופקדה על הגזרה המזרחית האחראית על 14 ממחוזות אפגניסטן.

ב-2014 מונה לקצין אג"ם של המטות המשולבים. ב-2015 מונה למנהל המטות המשולבים ושירת בתפקיד עד יולי 2017. בינואר 2018 מונה לסגן מפקד לענייני מבצעים של פיקוד הסייבר של ארצות הברית. בתום השנה פרש מהשירות הצבאי.

לאחר שחרורו הצטרף לחברת הייעוץ "Korn Ferry".

מייוויל בוגר המכללה לפיקוד ומטה של הכוחות המזוינים, בעל תואר שני ממכללת המלחמה של הצי ותואר שני מהמכון הטכנולוגי של ג'ורג'יה. הוא נשוי לשאנד והם הורים לשני בנים ובת. שני הבנים משרתים אף הם כקצינים בצבא.

## קישורים חיצוניים

*ביוגרפיה
## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:הריינג'רס
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי הדיוויזיה הראשונה (ארצות הברית)
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1955
אל נא תשירי

[שמאל|ממוזער|150px|דיוקנו של פושקין. שמן על בד מאת [וסילי טרופינין, 1827]]
שמאל|ממוזער|150px|המשוררת רחל בלובשטיין-סלע
"**אַל נָא תָשִׁירִי**" (ברוסית: "**Не пой, красавица, при мне**") הוא שיר שנכתב על ידי אלכסנדר פושקין ותורגם לעברית על ידי רחל המשוררת.
## מילות השיר

## מבנה השיר ותכניו
השיר בנוי מארבעה בתים, כשבגרסתו המקורית, הבית הראשון הוא הבית הרביעי.

המשורר פונה אל אישה שכנראה אהב אותה ועכשיו היא נמצאת במקום אחר והוא מבקש ממנה שהיא לא תשיר לפניו מאחר ששיריה מרבים בעצב ומכאיבים לנפשו כי היא איננה לידו. הוא קורא לשירתה  מאחר ששירתה שוברת את לבו כחץ פולח כמו זיכרון כואב. השיר מזכיר לו את הלילה הנעים של הביחד כצלליתה נשקפת לאור ירח. אותה הצללית שהייתה אהובה עליו משכיחה בלבו את הסאגה, אבל הקול של השירה שהוא ישמע מחזיר אותה אליו. הוא רואה אותה מלפניו וזה לא טוב לו כי זה גורם לנפשו לכאוב, ולכן הוא מבקש ממנה לא לשיר כדי שהכל יישאר בעבר.

## לחנים וביצועים
את השיר ברוסית מבצעים לרוב באופרות. בעברית השיר בביצועה של ענת עצמון, ללחן של ירוסלב יעקובוביץ', נכלל באלבום "לילה כר ודמות עלמה".

## קישורים חיצוניים

* אל נא תשירי בגרסה העברית, באתר פרויקט בן-יהודה.
* 

## הערות שוליים

קטגוריה:יצירות אלכסנדר פושקין
קטגוריה:שירים ברוסית
קטגוריה:שירים שתורגמו מרוסית לעברית
קטגוריה:שירים שנכתבו על ידי רחל המשוררת
אביאל בסין

**אביאל בסין**, ידוע גם בשמו לשעבר, **SpicyCrap** (בתרגום חופשי: שטויות חריפות) הוא יוטיובר ישראלי. בשנת 2017 היה ערוץ היוטיוב של אביאל בסין לגדול בישראל בתחום הגיימינג, עם כ-301 אלף רשומים, נכון לאוקטובר 2022.

## היסטוריה
בסין החל לפעול ב-2010 ביוטיוב. עיקר התוכן של הערוץ היה אימה. הוא היה ידוע בין היתר בסיפור "קריפיפסטות" - אגדות אורבניות מז'אנר האימה. קהילת המנויים שלו כללה יותר מ-52,000 מנויים.

### SpicyCrap666
ערוץ SpicyCrap666 הוא ערוץ אשר עסק בתכני אימה. באוגוסט 2016, הערוץ הפסיק את פעילותו, אך בספטמבר 2017 חזר בסין להעלות סרטונים לערוץ.

### אביאל בסין
באוגוסט 2016 החליט בסין לפתוח את הערוץ החדש שלו לצד הערוץ הישן שלו, אך עם הזמן זנח את הערוץ הוותיק. נכון לאוגוסט 2019 היו מנויים אליו כ-321 אלף משתמשים.

באוקטובר 2017 הערוץ הפך לערוץ הפריסטייל הגדול ביותר בישראל, הערוץ שמר על התואר במשך שנתיים.

הערוץ החדש תוכנן לז'אנר הגיימינג בלבד. בהתחלה נקרא "SpicyCrapG", אולם בשלב מאוחר יותר האות "G" בשם שהייתה קיצור של "Gaming" הושמטה. החל מאותו הרגע, ערוצו של בסין הפך לערוץ "פריסטייל" שעסק בכל תחום: משחקים, טריקים, עובדות ועוד.

עם הזמן זנח בסין את העלאת הסרטונים ליוטיוב וסרטונו האחרון הועלה ב-24 בדצמבר 2019. ב-11 בינואר 2022 חזר להעלות תוכן, אך גם מזה חדל בהמשך.

### הפורצים
ב-25 בנובמבר הודיע בסין כי הוא פותח ערוץ חדש בשם "נובה", שבו הוא מתכוון להעלות סרטונים קצרים בכל יום בנושאי מדע, היסטוריה, סקופים ונושאים אחרים. בשלושת הימים הראשונים צבר הערוץ מעל ל-14 אלף רשומים. הערוץ נסגר זמן קצר לאחר מכן ושינה את שמו ל-"הפורצים".

**מחיקת הסרטונים**

במאי 2022 הודיע בסין שמחק את כל סרטוני היוטיוב שלו בערוצו הראשי אך רק סימן אותם כפרטי, ומספר חודשים לאחר מכן סימן כפרטי את כל הסרטונים גם מהערוץ המשני שלו.

## קישורים חיצוניים

* 
* 
* 
* 

## הערות שוליים

קטגוריה:ערוצי יוטיוב
קטגוריה:בלוגרים ישראלים
קטגוריה:יוטיוברים ישראלים
קטגוריה:ישראלים שנולדו ב-1997
מייקל פרנקן

**מייקל פרנקן** (באנגלית: **Michael T. Franken**; נולד ב-18 בנובמבר 1957) הוא קצין בדימוס בדרגת תת-אדמירל בצי ארצות הברית, בתפקידו האחרון שירת כסגן מפקד פיקוד אפריקה של ארצות הברית. בבחירות 2022 היה פרנקן מועמד המפלגה הדמוקרטית לסנאט של ארצות הברית באיווה.

## ביוגרפיה
פרנקן נולד וגדל בסו סנטר שבאיווה. ב-1981 סיים תואר ראשון בהנדסה באוניברסיטת נברסקה, במהלך לימודיו הצטרף לתוכנית הכשרת קציני המילואים של צי ארצות הברית. הוא בעל תואר שני בפיזיקה מבית הספר של הצי ללימודים מתקדמים, בוגר תוכנית המנהיגות של מכון ברוקינגס והמכון הטכנולוגי של מסצ'וסטס.

שירת כקצין במשחתת הטילים המונחים מסדרת ארלי ברק "USS Barry" ובמשחתות הטילים המונחים מסדרת פרגוט "USS Dahlgren", ו-"USS King". במרץ 2001 מונה למפקדה הראשון של משחתת הטילים המונחים מסדרת ארלי ברק "וינסטון צ'רצ'יל" ופיקד עליה עד אפריל 2002. בהמשך שירותו פיקד על פלגת המשחתות 28 ובשנים 2005–2007 פיקד על כוח המשימה 152 בקבוצת התקיפה של נושאת המטוסים "דוויט אייזנהאור".

תפקידי מטה שלו כללו בין השאר שירות כעוזר צבאי לסנאטור טד קנדי, עוזר למזכיר ההגנה של ארצות הברית, חבר כוח המשימה "Deep Blue" לתכנון המלחמה בטרור, שירת במחלקת המבצעים המשותפים במטות המשולבים, במחלקת ההערכה של הצי, במטה ראש המבצעים הימיים ובמשרד מזכיר הצי של ארצות הברית.

בשנים 2008–2011 שימש קצין תכנון, אסטרטגיה ומדיניות במטה פיקוד מרכז של ארצות הברית. בשנים 2011–2012 פיקד על כוח המשימה המשותף בקרן אפריקה. לאחר מכן שימש בתפקידי מטה בצי ובמטות המשולבים.

ב-2015 מונה למנהלה הראשון של הסוכנות לענייני נעדרים ושבויים במחלקת ההגנה של ארצות הברית. בהמשך השנה מונה לסגן מפקד פיקוד אפריקה של ארצות הברית ושירת בתפקיד עד פרישתו באוקטובר 2017.

ב-2020 התמודד בבחירות המקדימות של המפלגה הדמוקרטית באיווה לקראת הבחירות לסנאט, אך הפסיד. ב-2022 נבחר למועמד המפלגה הדמוקרטית אל הסנאט של ארצות הברית לאחר שגבר בבחירות המקדימות על אבי פינקנאוור. הוא הפסיד בבחירות הכלליות לסנאטור המכהן צ'אק גראסלי.

נשוי לג'ורדן ואב לשני ילדים.

## קישורים חיצוניים

* 

* ביוגרפיה, באתר צי ארצות הברית

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:חברי המפלגה הדמוקרטית (ארצות הברית)
קטגוריה:אמריקאים שנולדו ב-1957
עונת 1947/1948 בפוטבול ליג

**עונת 1947/1948** הייתה העונה ה-49 של הפוטבול ליג שהיא הייתה הליגה האנגלית הבכירה בכדורגל. העונה החלה ב-23 באוגוסט 1947 והסתיימה ב-1 במאי 1948. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.  

הליגה הבכירה כללה 22 קבוצות. מנצ'סטר סיטי וברנלי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ארסנל זכתה באליפות בפעם השישית בתולדות המועדון.   

בסוף העונה לליגת משנה ירדו בלקברן רוברס וגרימסבי טאון. במקומן לליגה הבכירה עלו בירמינגהאם סיטי וניוקאסל יונייטד.

## כדורגלנים מצטיינים
רוני רוק מארסנל כבש 33 שערים וזכה בתואר מלך השערים

בסוף העונה התאחדות עיתונאי הכדורגל האנגלית לראשונה העניקה פרס כדורגלן השנה לסטנלי מתיוס מבלקפול.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1947
קטגוריה:תחרויות כדורגל ב-1948
קטגוריה:עונות בפוטבול ליג
קטגוריה:1948 בממלכה המאוחדת
ג'ניפר הנסי

**ג'ניפר הנסי** (באנגלית: **Jennifer Hennessy**; נולדה ב-1970) היא שחקנית אנגלייה, המוכרת ממגוון תפקידים בטלוויזיה שהבולט בהם הוא בדמות גברת ברייזנדייל בסדרת הדרמה "Lilies" של ה-BBC.

## ביוגרפיה
הנסי נולדה בשם ג'ניפר הייז בעיר סטוקפורט שבצ'שייר. היא למדה שלוש שנים בבית הספר למשחק "Central School of Speech and Drama" וסיימה את הלימודים ב-1992. הנסי הופיעה בתפקידים שונים בתיאטרון וכן בטלוויזיה. בין הדמויות שגילמה היו ג'וד בסדרה "המשרד", ג'ולי שונאת הגברים בפרק "Fockin Mokky Bokka" מתוך הסדרה "שתי בירות וחבילת צ'יפס", וב-2007 שיחקה בדמות ואלרי ברניגן (אשתו של תומאס קינקייד ברניגן בגילומו של ארדל או'הנלן) בפרק "Gridlock" של הסדרה "דוקטור הו. ב-2008 שיחקה בתפקיד וטרינרית בקומדיה "Pulling" של ערוץ BBC3, וב-2011 השתתפה במיני-סדרה "סאות' ריידינג".

כילדה הייתה הנסי חברה במקהלת הילדים של בית הספר סנט ויניפרד (St Winifred's School Choir). ב-1980 הגיע השיר "There's No-one Quite Like Grandma" בביצוע המקהלה למקום הראשון במצעד הסינגלים הבריטי.

הנסי הופיעה בשני פרקים בסדרה הבלשית "סקוט וביילי" של רשת ITV. היא גילמה את גברת פארל שבנה רצח והיא נכלאה באשמת סיוע לעבריין.

עוד כיכבה הנסי בסדרת הדרמה "עלילות דיקנס" של ערוץ BBC One המבוססת על דמויות מספריו של צ'ארלס דיקנס. היא גילמה את אמילי קרצ'יט דמות מהנובלה "מזמור חג המולד".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1970
קטגוריה:בריטים שנולדו ב-1970
רנו NN

**רנו NN** (בצרפתית: **Renault NN**) היא מכונית משפחתית (סדאן) קומפקטית תוצרת חברת **[[רנו]]** הצרפתית אשר יוצרה בין השנים 1924–1930. המכונית עוצבה בסגנון אופייני לאותה תקופה שזכה לכינוי "טורפדו" בשל צורתו. דגם זה שווק גם בתצורת 'גג נפתח' (קבריולה).

סך הכול יוצרו על פי שני סוגי העיצובים 150,000 יחידות.

## גלריה

קובץ:Renault Type NN 1 oder Type NN 2 Limousine.JPG|רנו NN
קובץ:Renault Type NN 2 Limousine 1929.JPG|רנו NN
קובץ:Renault NN (1925) Nieborow.jpg|מנוע רנו NN, שנת 1925
קובץ:Renault NN 002.jpg|רנו NN קבריולה
קובץ:Renault nn 1926 06011703.jpg|ממוזער|290px|רנו NN, שנת 1926
קובץ:1927 Renault - NN - (M.A.R.C.) pic1.JPG|רנו NN קבריולה, שנת 1927
קובץ:Classic Moto Show 2014 (44).JPG|רנו NN


## קישורים חיצוניים

* 
*  (מנוע "רנו NN")

## הערות שוליים

קטגוריה:מכוניות משפחתיות
קטגוריה:מכוניות קבריולה
NN
קטגוריה:דגמי מכוניות שהושקו ב-1924
קטגוריה:מכוניות צרפתיות
מייק קרטר

**מייקל (מייק) קרטר** (באנגלית: **Michael (Mike) Carter** נולד ב-20 ביולי 1955) הוא כדורסלן עבר אמריקאי ששיחק בעמדת הפאוור פורוורד.

## ביוגרפיה
נולד בלוס אנג'לס למשפחה קתולית. בצעירותו איבד אחת מכליותיו. בשנת 1977 הצטרף לקבוצת הכדורסל של דרורי קולג', שם למד חינוך גופני. שנה לאחר מכן זכה איתה באליפות טורניר ה- (NAIA (National Association of Intercollegiate Athletics. במהלך העונה כולה קטף 8.2 ריבאונדים בממוצע למשחק, ובמהלך הטורניר קלע 14.2 נקודות בממוצע למשחק. לאחר תקופת הקולג' יצא לשחק מחוץ לגבולות ארצות הברית ושיחק בארגנטינה, בפיליפינים ובספורטינג קלאב מהעיר ליסבון, עימה זכה באליפות פורטוגל.

בעונת 1982/1983 עבר לשחק בקבוצת הפועל חולון בהדרכתו של המאמן אריה מליניאק. כזר יחיד בקבוצה שיחק לצידם של עופר יעקובי, ניב בוגין, מוטי דניאל, ישראל אלימלך ואבי מאור, והקבוצה סיימה במקום הרביעי לאחר הפסד בסדרת חצי גמר הפלייאוף למכבי תל אביב. במהלך עונה זו קלע 19.4 נקודות בממוצע למשחק. קרטר שיחק עונה נוספת בחולון והפעם במעמד מתאזרח, לאור נישואיו לישראלית (ממנה התגרש מאוחר יותר). בעונת 1984/1985 שיחק קרטר בהפועל קריית גת.

לאחר שעזב את קריית גת נסע לשחק בצרפת ושיחק גם בליגת ה-CBA שבארצות הברית. עם שובו לישראל הצטרף לקבוצת מכבי נתניה. לאחר מכן שיחק בהפועל ירושלים למשך עונה אחת. ב-1989 הצטרף למכבי רמת גן, בשורותיה שיחק 3 עונות ועימה זכה בתואר- גביע הליגה בעונת 1989/1990, ולאחר מכן שב להפועל חולון במסגרתה שיחק 3 עונות נוספות, עד לפרישתו מכדורסל בגיל 40.

קרטר נודע כשחקן עם יד רכה וקליעה מצוינת מכל הטווחים, שחקן אמוציונלי שידע להלהיב את הקהל והיה אהוד במיוחד על קהל האוהדים של חולון, שכינה אותו בחיבה "משוגע". בעונותיו בישראל קלע 2433 נקודות.

## לאחר פרישתו ממשחק
לאחר פרישתו ממשחק חזר לארצות הברית, התיישב בלאס וגאס והחל לעבוד בבית קזינו השייך לבית מלון. כמו כן החל לאמן קבוצות כדורסל של בתי ספר ולקיים מחנות אימון לשחקני כדורסל.

קרטר שנשוי פעם שנייה לישראלית אחרת, שימש בשנת 2013 כעוזרו של המאמן בראד גרינברג בנבחרת הכדורסל של ארצות הברית למכבייה, ואימן במסגרתה גם את שני ילדיו, בן קרטר וטים קרטר (האחרון לא השתתף לבסוף במשחקים בשל פציעה). בנו, בן קרטר, הצטרף בשנת 2018 להפועל ירושלים ובשנת 2020 זומן לראשונה לנבחרת ישראל.

## קישורים חיצוניים
* 
* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:כדורסלנים אמריקאים שהתאזרחו בישראל
קטגוריה:כדורסלני הפועל חולון
קטגוריה:כדורסלני הפועל ירושלים
קטגוריה:כדורסלני מכבי עירוני רמת גן
קטגוריה:לוס אנג'לס: כדורסלנים
קטגוריה:כדורסלנים ישראלים
קטגוריה:כדורסלנים ישראלים באירופה
קטגוריה:אמריקאים שנולדו ב-1955
High Q

**High Q** היא חברה להכשרה ללימודי המבחן הפסיכומטרי, מבחני בגרות ושפות, שנוסדה בישראל ב-1983 על ידי אנקורי (50%) שם לוי (25%), ושותף שלישי (25%). באפריל 2017, החברה נרכשה, יחד עם מכללת INT ומיזגה את השתיים, על ידי חברת "Global University Systems", הפועלת גם בבריטניה, אירלנד, קנדה וסינגפור.

נכון לתחילת 2017, הפעילה החברה כ-30 סניפים ומעסיקה כ-200 עובדים.

## תחומי לימוד
חברת High Q מפעילה מסלולי הכנה לבחינה הפסיכומטרית במספר מתכונות, בהן מסלול כללי, מסלול המיועד לשואפי ציון גבוה במיוחד (700+), ותוכניות מותאמות לתלמידי תיכון ולעתודאים. לצד ההכנה לפסיכומטרי, החברה מציעה קורסי השלמה ושיפור ציונים בבחינות הבגרות במקצועות שונים, בהם מתמטיקה, אנגלית, פיזיקה, עברית, אזרחות, תנ״ך, היסטוריה, ספרות, גאוגרפיה, ביולוגיה וכימיה. נוסף על כך, החברה מפעילה מסלולי לימוד מקוונים בשידור חי המאפשרים השתתפות של תלמידים מרחוק, חיילים או סטודנטים השוהים מחוץ לישראל.

## שיטות הוראה
במסגרת ההכשרות משלבת High Q שיטות הוראה המדמות את תנאי הבחינות בפועל, ובהן סימולציות פסיכומטריות מלאות הכוללות שימוש בחוברות בחינה, דפי תשובות, הקראת זמנים והשגחה. שיטת הלימוד מתמקדת במעקב אחר התקדמות הלומדים, תחקור עצמי והפקת לקחים אישיים, לצד עבודה בכיתות קטנות המאפשרות יחס פרטני. בנוסף, נעשה שימוש באמצעים טכנולוגיים מגוונים כגון מערכות למידה מקוונות, אפליקציות לתרגול עצמי בכל עת וכלים דיגיטליים להערכת ביצועים.

## רכישת החברה
באפריל 2017 הודיעה החברה כי הגיעה לסוף דרכה ולא תשלם את התחייבויותיה הכספיות והמשכורות לעובדיה למרץ, ובעקבות זאת הוצא צו פירוק זמני לרשת. במסגרת פירוקה היא הוצעה למכירה, וחברת "Global University Systems" הציעה לקנותה ב-3.3 מיליון שקל. הצעת הרכש אושרה על ידי בית המשפט המחוזי, והחברה עברה לבעלות החברה המציעה. כיום החברה מלמדת 48,000 סטודנטים ברחבי העולם. במסגרת העסקה, הרוכשת התחייבה להמשיך להעסיק כ-90% מעובדי החברה.

כיום High Q פועלת במסגרת קבוצת Global University Systems (GUS), רשת חינוך בינלאומית המאגדת מוסדות אקדמיים ומקצועיים ברחבי העולם. קבוצת GUS מפעילה קמפוסים במדינות שונות, ובהן בריטניה, קנדה, סינגפור וישראל, ומציעה תוכניות לתואר ראשון ושני, הכשרות מקצועיות ולימודי שפה. הקבוצה משרתת עשרות אלפי סטודנטים מדי שנה ומאפשרת השתתפות בלימודים פרונטליים, חלקיים או מקוונים.

## קישורים חיצוניים
* 

* 
* 

## הערות שוליים

קטגוריה:רשתות בתי ספר פרטיים בישראל
קטגוריה:פסיכומטרי
עונת 1949/1950 בפוטבול ליג

**עונת 1949/1950** הייתה העונה ה-51 של הפוטבול ליג שהיא הייתה הליגה האנגלית הבכירה בכדורגל. העונה החלה ב-20 באוגוסט 1949 והסתיימה ב-6 במאי 1950. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.  

הליגה הבכירה כללה 22 קבוצות. פולהאם ווסט ברומיץ' אלביון היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

פורטסמות' זכתה באליפות בפעם השנייה בתולדות המועדון ובפעם השנייה ברציפות.   

בסוף העונה לליגת משנה ירדו מנצ'סטר סיטי ובירמינגהאם סיטי. במקומן לליגה הבכירה עלו טוטנהאם הוטספר ושפילד ונסדיי.

## כדורגלנים מצטיינים
דיקי דייוויס מסנדרלנד כבש 25 שערים וזכה בתואר מלך השערים

ג'ו מרסר מארסנל זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1949
קטגוריה:תחרויות כדורגל ב-1950
קטגוריה:עונות בפוטבול ליג
קטגוריה:1949 בממלכה המאוחדת
קטגוריה:1950 בממלכה המאוחדת
רנו Type KR

**רנו Type KR** (בצרפתית: **Renault Type KR**) היא מכונית משפחתית מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1923–1924 בדגמי סדאן וקופה.

## לקריאה נוספת
* [דגמי [רנו] 1900-1930 ]

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קופה
KR
קטגוריה:דגמי מכוניות שהושקו ב-1923
קטגוריה:מכוניות צרפתיות
חוטמית מסורטטת

**חוטמית מסורטטת** (וכן משורטטת; שם מדעי: *Alcea striata*) הוא צמח עשבוני רב-שנתי נדיר ממשפחת החלמתיים. מין זה מתאפיין בגבעול זקוף המתנשא לגובה של 1.3 עד 2 מטרים, ולאורכו פרחים שצבעם קרם-צהבהב. הצמח גדל בערוצי נחלים גדולים ובינוניים בערבות של הר הנגב הגבוה, מעל רום של 700 מ'. מחוץ לישראל הוא גדל גם באזור אדום ובגוש קתרינה בסיני. 

בחורף מתפתחת שושנת עלים  גדולים ועגולים בעלי פטוטרות ארוכות ושפת הטרף חרוקה. באביב עולה עמוד תפרחת הפורח מהבסיס כלפי מעלה. הפריחה נמשכת מתחילת מרץ ועד תחילת אוגוסט, ועיקרה באביב בחודשים אפריל ומאי. הפירות מתפתחים מאמצע אפריל והלאה. הפצת הפירות מתרחשת מסוף יולי ועד תחילת אוקטובר. רבים מהצמחים נמצאים יבשים בתקופת הקיץ בעיקר בסוף אוגוסט וספטמבר.

## תיאור
הצמח מסתעף מבסיסו בגבעולים זקופים גבוהים. העלים כמעט שאינם מחולקים. הגבעולים והעלים מכוסים שערות כוכביות. צבע הפרח לבן עד קרם, ומרכזו צהבהב. 
בהשוואה לחוטמית הזיפנית הנפוצה בארץ, גבעולי החוטמית המסורטטת קצרים יותר ופרחיה קטנים יותר.

הפרח בנוי מגביעון (מעין גביע נוסף מתחת לגביע) ובו 6 עד 9 עלים, מאוחים בחלקם התחתון וחופשיים בחלקם העליון. אורך העלים כחצי מאורך הגביע. לגביע 5 אונות כותרת ארוכות מהגביע, ומפורצות בראשן. לפרח אבקנים רבים מאוד, זיריהם קצרצרים ומאוחים לצינור, העוטף את עמוד העלי ומקנה לו מראה כאילו שעיר.

הפרי נראה כעוגה פרוסה, בדומה לפרי של קרובתה החלמית. הפרודות ערוכות סביב עמוד מרכזי קצר, המתרחב בראשו למקור חרוטי.

## תפוצה
חוטמית מסורטטת גדלה באזורים מדבריים, בבתי-גידול המקבלים תוספת של מי גשמים, כלומר ליד סלעים ובערוצים בהם מתרחשים תהליכי סחיפה של התשתית, וגם בצידי כבישים שנמוכים מהכביש, ובזמן סלילת הכביש הצטברה בהם פסולת של אבני סלילה. במקומות אלה היא משמשת כצמח חלוץ. בישראל היא נפוצה בעיקר בנגב ובערבה אך גם שם נחשבת לנדירה.

## במקורות היהודיים
בספר איוב, פרק ו', פסוק ו' נאמר:  
הרמב"ם, בפירושו למשנה, זיהה את ה"חלמות" עם הצמח הכיטמיה, היא ככל הנראה החטמית, בשל הריר הרב הנוטף מגבעולי הצמח אשר שימש כתרופה לריפוי פצעים.

## קישורים חיצוניים

* חוטמית מסורטטת באתר צמחיית ישראל ברשת

קטגוריה:חלמיתיים
קיריל נבאבקין

**קיריל אנטוליביץ' נבאבקין** (ברוסית: **Кирилл Анатольевич Набабкин**; נולד ב-8 בספטמבר 1986 במוסקבה, רוסיה) הוא כדורגלן רוסי המשחק בעמדת המגן ימני בסק"א רוסטוב.

## קריירת מועדונים
נבאבקין החל את הקריירה שלו במועדון הכדורגל מוסקבה. בדצמבר 2009 הוא עזב את המועדון וחתם בשורותיה של היריבה העירונית, צסק"א מוסקבה, בהעברה חופשית.

## נבחרת רוסיה
ב-25 במאי 2012 הוא זומן לראשונה לנבחרת הבוגרת של רוסיה, כשהיה חלק מהסגל ליורו 2012, כמחליפו של רומן שישקין הפצוע. את הבכורה שלו במדים הלאומיים הוא ערך ב-1 ביוני, במשחק ידידות מול נבחרת איטליה.

## תארים
;צסק"א מוסקבה
* אליפות רוסיה (2): 2012/13, 2013/14
* הגביע הרוסי (2): 2010/11, 2012/13
* הסופר קאפ הרוסי (1): 2013

## קישורים חיצוניים

קטגוריה:כדורגלנים רוסים
קטגוריה:מגני כדורגל רוסים
קטגוריה:מוסקבה: כדורגלנים
קטגוריה:כדורגלני מועדון הכדורגל מוסקבה
קטגוריה:כדורגלני צסק"א מוסקבה
קטגוריה:כדורגלני נבחרת רוסיה
קטגוריה:כדורגלני יורו 2012
קטגוריה:רוסים שנולדו ב-1986
קטגוריה:כדורגלני סק"א רוסטוב
פאבל מאמייב

**פאבל קונסטנטינוביץ' מאמייב** (נולד ב-17 בספטמבר 1988 במוסקבה, רוסיה) הוא כדורגלן עבר רוסי שנהג לשחק בעמדת הקשר. בצסק"א מוסקבה הוא שיחק גם כקשר הגנתי.

## קריירת מועדונים
מאמייב החל את הקריירה שלו באקדמיה של טורפדו מוסקבה. בקיץ 2007 ביצע עבר לענקית לצסק"א מוסקבה, במדיה ערך את הופעת הבכורה שלו ב-29 ביולי נגד חימקי.

ביולי 2013 הושאל מאמייב לקרסנודאר, וחמישה חודשים לאחר מכן רכשה קרסנודאר את כרטיס השחקן שלו מצסק"א והחתימה אותו בשורותיה לשלוש עונות.

ב-8 באוקטובר 2018 היה מעורב יחד עם חלוץ זניט אלכסנדר קוקורין בקטטה בבית קפה במוסקבה, במהלכה השניים הכו את בכיר משרד התעשייה והסחר, דניס פאק. משטרת רוסיה פתחה בחקירה וקבוצת קרסנודאר הודיעה על ביטול החוזה שלה עם ממאייב. ב-10 באוקטובר נעצר על ידי משטרת מוסקבה עד לתום ההליכים המשפטיים בעניינו. ב-11 באוקטובר, נידון מאמייב, יחד עם קוקורין, לחודשיים מאסר בפועל בכלא בוטירקה במוסקבה. מאסרו הוארך בהמשך ובמאי 2019 ניתן גזר דינו ונקבע שהוא יישאר במאסר עד נובמבר 2019. בספטמבר 2019 שוחרר ממעצרו בשל התנהגות טובה, קרסנודאר לא הייתה מעוניינת להמשיך איתו והוא שוחרר מחוזהו בקבוצה. בהמשך חתם ברוסטוב לשנתיים. את הופעת הבכורה במשחק רשמי ערך במשחק ידידות של רוסטוב נגד קרסנודאר, כשעלה בהרכב הפותח במשחק שנערך באצטדיון קרסנודאר והסתיים בהפסד 0–1. את הופעת הבכורה הרשמית הראשונה ערך ב-9 במרץ 2020, במסגרת המחזור ה-21, במשחק שבו גם הבקיע את שער הניצחון על צסק"א.

בדצמבר 2021, חתם בחימקי. הוא עזב את הקבוצה ב-3 ביוני 2022.

בפברואר 2023, הכריז על פרישה ממשחק פעיל.

## נבחרת רוסיה
בשנת 2009 זומן לנבחרת רוסיה הבוגרת בפעם הראשונה. את הופעת הבכורה שלו במדים הלאומיים ערך ב-17 בנובמבר 2010 במשחק נגד נבחרת בלגיה.

## תארים
;צסק"א מוסקבה
* אליפות רוסיה (1): 2012/13
* הגביע הרוסי (3): 2009, 2011, 2012/13
* הסופר קאפ הרוסי (2): 2009, 2013

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:מוסקבה: כדורגלנים
קטגוריה:כדורגלני טורפדו מוסקבה
קטגוריה:כדורגלני צסק"א מוסקבה
קטגוריה:כדורגלני קרסנודאר
קטגוריה:כדורגלני רוסטוב
קטגוריה:כדורגלני חימקי
קטגוריה:כדורגלני נבחרת רוסיה
קטגוריה:מורשעים בפגיעות גופניות ברוסיה
קטגוריה:רוסים שנולדו ב-1988
עונת 1950/1951 בפוטבול ליג

**עונת 1950/1951** הייתה העונה ה-52 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1950 והסתיימה ב-5 במאי 1951. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.  

הליגה הבכירה כללה 22 קבוצות. טוטנהאם הוטספר ושפילד ונסדיי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

טוטנהאם הוטספר שרק לקראת עונה זו חזרה לליגה הבכירה זכתה באליפות בפעם הראשונה בתולדות המועדון.   

בסוף העונה לליגת משנה ירדו שפילד ונסדיי ואברטון. במקומן לליגה הבכירה עלו פרסטון נורת' אנד ומנצ'סטר סיטי.

## כדורגלנים מצטיינים
סטן מורטנסן מבלקפול כבש 30 שערים וזכה בתואר מלך השערים.

הארי ג'ונסטון מבלקפול זכה בפרס כדורגלן השנה של התאחדות עיתונאי הכדורגל האנגלית.

## טבלת הליגה

## קישורים חיצוניים
* נתונים מפורטים מאתר rsssf

קטגוריה:תחרויות כדורגל ב-1950
קטגוריה:תחרויות כדורגל ב-1951
קטגוריה:עונות בפוטבול ליג
קטגוריה:1950 בממלכה המאוחדת
קטגוריה:1951 בממלכה המאוחדת
סמאראנדה בראסקו

[שמאל|ממוזער|240px|מטוס מדגם Milles Hawk, כמו זה שבאמצעותו חצתה בראסקו את [הים התיכון]]
**סמאראנדה בראסקו** (ברומנית: **Smaranda Brăescu**; 21 במאי 1897 – 2 בפברואר 1948) הייתה טייסת והצנחנית הרומניה הראשונה והחזיקה בשיאי רומניה, אירופה והשיא העולמי לגברים ונשים גם יחד לצניחה מגובה רב.

## ביוגרפיה
בראסקו נולדה בכפר חנצשט השוכן במחוז גאלאץ. ב-1912, כשהייתה תלמידה בבית ספר מקצועי בברלאד, ראתה לראשונה מטוס בטיסתו ומאז התאהבה בנושא האווירי. ב-1918, כשהייתה מורה משלימה בבית הספר בו למדה בעבר, הוטסה לראשונה על ידי טייס רומני במטוס מתוצרת פארמאן.

בשנים 1924 - 1928 בראסקו סיימה לימודים באקדמיה לאמנויות יפות של בוקרשט ובאביב 1928, ב-1928, בכינוס אווירי גדול, הכירה את הטייס הגרמני Heinlecke וכתוצאה מהיכרות זו נסעה בראסקו, אחרי סיום לימודיה, ב-1 ביולי, לגרמניה וכעבור חמישה ימים צנחה מגובה 600 מטר ובכך הייתה לצנחנית הרומניה הראשונה. בראסקו המשיך בדרך הצניחה וב-2 באוקטובר 1931 זכתה באליפות אירופה בצניחה עם קפיצה מגובה 6.000 מטר ועל הישג זה קיבלה ממלך רומניה את מדליית ההצטיינות האווירית בדרגת צלב הזהב.

ב-1932 בראסקו הייתה בעליהם של שני מטוסים, האחד עם כנפיים כפולים מסוג Pevuez והשני מטוס בעל שני מנועים מסוג Milles Hawk, שכונה על ידה בשם "אאורל ולאיקו". ב-19 במאי 1932, באזור סקרמנטו, בארצות הברית, שברה בראסקו את השיא העולמי בצניחה מגובה, כשקפצה מגובה 7,400 מטר (השיא הקודם הוחזק על ידי אמריקאי שצנח מגובה 7,233 מטרים) עם מצנח מתוצרת רומנית. שיא זה נשבר רק כעבור עשרים שנה על ידי הצנחן הרומני טראיאן דמטרסקו-פופה. בשהותה בארמצות הברית קיבלה בראסקו רישיון טייס.

עם המטוס "אאורל ולאיקו", ב-26 באפריל 1936, חצתה בראסקו את הרי הבלקן וב-19 במאי 1936 קבעה את הזמן לחציית הים התיכון, כשטסה מרומא לטריפולי, מרחק של 1,100 קילומטרים, בשש שעות ועשר דקות.

בראסקו הייתה מאמנת צנחנים בצבא רומניה בבטליון הצנחנים מספר 1. במלחמת העולם השנייה פעלה כטייסת באסקדרילה הלבנה ולאחר המלחמה הייתה בין 11 האישים שחתמו על עצומה נגד זיוף בחירות 1946. הקומוניסטים חיפשו אותה, כדי לעצור אותה והיא נדדה בין ידידיה בשמות בדויים וכך גם מתה ונקברה בשם הבדוי מריה פופסקו.

בבוקרשט קרוי רחוב על שמה. ב-1996 הוקם בבקאו בטליון צנחנים הנושא את שמה. מועדון התעופה של אורדיה נושא את שמה.

## קישורים חיצוניים

* The first female pilot in Romania 
* Smaranda Braescu, eroina 
* Într-un top 60 al femeilor care au schimbat lumea, 6 sunt românce 

קטגוריה:צנחניות
קטגוריה:שיאני עולם
קטגוריה:טייסים רומנים
קטגוריה:צנחנים חופשיים
קטגוריה:ילידות 1897
קטגוריה:נפטרות ב-1948
מיליצה, נסיכת סרביה

שמאל|150px|מיליצה, נסיכת סרביה, באיקונין במנזר ליובסטיניהכיתוב תמונה|ממוזער
**מיליצה חרבליאנוביץ**', לבית נמאניץ' (בסרבית: **Милица Хребељановић**; סביבות 1335 - 11 בנובמבר 1405), ידועה במסורת העממית הסרבית כ"צאריצה מיליצה" (הקיסרית מיליצה) או "קְנֶגיניה מיליצה" (הנסיכה מיליצה), הייתה נסיכה סרבית מענף צדדי של שושלת נמאניץ', אשתו של השליט הסרבי לזר חרבליאנוביץ'.
הוכרזה לקדושה של הכנסייה האורתודוקסית הסרבית. חיברה, בין היתר, "תפילה של אם" (Молитва матере) ושיר קינה על מות בעלה ("חתן אלמנותי" - Удовству мојему женик)

## ביוגרפיה
לפי מסורות סרביות, ייתכן כי מזויפות על ידי כרוניקות מאוחרות מיליצה נולדה כבתו של הנסיך ורטקו נמאניץ' (שנודע בשירה האפית הסרבית כ"יוג בוגדאן") שהיה בן נינו של ווּקן נמאניץ' מענף שולי של שושלת נמאניץ'. התחתנה, אולי בסביבות שנת 1553 עם הנסיך לזר חרבליאנוביץ'.

אחרי מות בעלה בקרב קוסובו ב-1389 שלטה מיליצה בסרביה כעוצרת עד שנת 1393 כשבנה, סטפאן לזרביץ' חרבליאנוביץ' הגיע לפרקו והפך לשליט גם בפועל. הזיכרון הקולקטיבי של העם הסרבי שמר את זכרה כמנהיגה חכמה ואמיצה בעת תקופה רגישה. התמודדה עם מות בעלה בשבי העות'מאני ונאלצה להשיא את בתה מילֶבה (או אוליברה דספינה) עם הסולטאן הטורקי באיזיט שהיה אחראי ב-1389 להוצאתו להורג של בעלה
בסביבות שנת 1390 הקימה מיליצה את מנזר ליובוסטיניה על יד טרסטניק, ובסביבות 1393 פרש לחיי נזירות באותו מנזר תחת השם "יבגניה" (Јевгенија) ומאוחר יותר כ"אם המנזר יפרוסינה" (Јефросина).

היא מימנה את תיקון מנורת הכורוס של מנזר דצ'אני.
לצורך מו"ם עם הסולטאן בייזיט, בתור "הנזירה יבגניה" יחד עם הנזירה יבפמיה, (ששמה הקודם היה וסיליסה מסרס) נסעה בשנת 1398–1399 לחצרו של באיזיט בסרס.
ב-1403 הגיעה שוב לעיר סרס כדי לבקש מהסולטאן תמיכה בבנה סטפאן לזרביץ' בעימות עם בני ברנקוביץ'.

מיליצה נקברה במנזרה, ליובוסטיניה. היא הוכרזה קדושה של הכנסייה האורתודוקסית הסרבית.
נודעה גם כמשוררת.

## צאצאיה
שמאל|150px|מנזר ליובוסטיניה|ממוזער
עם הנסיך לזר היו לה 3 בנים ו-5 בנות:

#### בניה
*דוברובוי- מת אחרי לידתו
*סטפאן לזרביץ', דספוט סרביה
*ווק לזרביץ'

#### בנותיה
*ילנה לזרביץ', התחתנה עם ג'וראג' השני באלשיץ' ואחר כך עם הדוכס הגדול של הום, סנדל חראניץ' קוסאצ'ה
*מרה לזרוביץ', התחתנה עם ווק ברנקוביץ'
*דראגאנה של סרביה, התחתנה עם הצאר הבולגרי איוואן שישמן
*תאודורה לזרביץ'
*מילֶבה או אוליברה לזרביץ', הייתה תחת השם דספינה אחת מנשותיו של הסולטאן העות'מאני בייזיט הראשון

## שיריה ותפילותיה
הנסיכה מיליצה כתב מספר תפילות ושירים דתיים.
*"**תפילה של אם** שנכתבה ככל הנראה בשנת 1397 בעוד שהתה עם בניה במנזר דצ'אני
***חתן אלמנותי**- **קינה** ללזר - משקפת את כאבה ובדידותה אחרי מות בעלה
על אף עיצובו כשיר כנסייתי, יש בו צביון אישי וגוונים ליריים מעבר למה שמקובל בהמנונים הכנסייתיים.

## במדיה האומנותית
### קולנוע
*דמותה מופיעה בסרט הסרבי Бој на Косову "קרב קוסובו" (1989)

## לקריאה נוספת
*John van Antwerp Fine jr. *Late Medieval Balkans:A Critical Survey from the Twelfth Century to the Ottoman Conquest*, The Michigan University Press, 1994

## קישורים חיצוניים

## הערות שוליים

קטגוריה:נסיכות
קטגוריה:קדושים סרבים
קטגוריה:נזירים אורתודוקסים
קטגוריה:פולקלור

קטגוריה:סופרות סרביות
קטגוריה:משוררות המאה ה-15
קטגוריה:נסיכות המאה ה-14
קטגוריה:נזירות נוצריות
קטגוריה:ילידי 1335
קטגוריה:נפטרים ב-1405